# **KLAIPĖDOS RAJONO SAVIVALDYBĖS TARYBA**

## SPRENDIMAS

## DĖL BENDRADARBIAVIMO ŽELDYNŲ KŪRIMO, ŽELDINIŲ

## SODINIMO, APSAUGOS, PRIEŽIŪROS IR TVARKYMO SRITYSE

2023 m. gegužės d. Nr. T11-  
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos želdynų įstatymo 27 straipsnio 4 dalimi, Klaipėdos rajono savivaldybės vardu sudaromų sutarčių pasirašymo tvarkos aprašo, patvirtinto Klaipėdos rajono savivaldybės tarybos 2008 m. vasario 28 d. sprendimu Nr. T11-70 „Dėl Klaipėdos rajono savivaldybės vardu sudaromų sutarčių pasirašymo tvarkos aprašo patvirtinimo“ (2021 m. gruodžio 23 d. sprendimo Nr. T11-330 redakcija) 4.6 punktu ir atsižvelgdama į 2023 m. balandžio 27 d. UAB „Litana construction“ pateiktą prašymą Nr. LITCON-D-23-02 „Dėl Gargždų miesto teritorijos apželdinimo“, nusprendžia:

1. Pritarti bendradarbiavimo sutarties pasirašymui tarp Klaipėdos rajono savivaldybės ir UAB „Litana construction“ dėl želdynų kūrimo, želdinių sodinimo, apsaugos, priežiūros ir tvarkymo panaudos teise valdomuose žemės sklypuose kad. Nr. 5520/0019:121 ir 5520/0019:120 Gargždų mieste (sutarties projektas pridedamas).

2. Pavesti Klaipėdos rajono merui pasirašyti bendradarbiavimo sutartį su UAB „Litana construction“ dėl želdynų kūrimo, želdinių sodinimo, apsaugos, priežiūros ir tvarkymo Gargždų mieste.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: Architektūros ir urbanistikos skyriaus vyriausioji specialistė J. Tamošauskienė

SUDERINTA:

D. Beliokaitė

V. Jasas

K. Kumpytė

G. Kasperavičius

S. Karbauskas

J. Kitra

B. Markauskas

**AIŠKINAMASIS RAŠTAS**

## DĖL BENDRADARBIAVIMO ŽELDYNŲ KŪRIMO, ŽELDINIŲ

## SODINIMO, APSAUGOS, PRIEŽIŪROS IR TVARKYMO SRITYSE

2023-05-11

1. Parengto sprendimo projekto tikslai, uždaviniai (ko šiuo sprendimu norima pasiekti):

Atsižvelgiant į 2023 m. balandžio 27 d. UAB „Litana construction“ pateiktą prašymą Nr. LITCON-D-23-02 „Dėl Gargždų miesto teritorijos apželdinimo“, Lietuvos Respublikos vietos savivaldos įstatymo 15 straipsnio 4 dalį, Lietuvos Respublikos želdynų įstatymo 27 straipsnio 4 dalį, Klaipėdos rajono savivaldybės vardu sudaromų sutarčių pasirašymo tvarkos aprašo, patvirtinto Klaipėdos rajono savivaldybės tarybos 2021 m. gruodžio 23 d. sprendimu Nr. T11-330 „Dėl Klaipėdos rajono savivaldybės tarybos 2008 m. vasario 28 d. sprendimo Nr. T11-70 „Dėl Klaipėdos rajono savivaldybės vardu sudaromų sutarčių pasirašymo tvarkos aprašo patvirtinimo“ pakeitimo“, 4.6. punktą ir Gargždų miesto bendrojo plano sprendinius, sudarant bendradarbiavimo sutartį, siekiama apželdinti atskirųjų želdynų teritorijas Gargžduose. Įgyvendinant pasirašytą bendradarbiavimo sutartį, būtų želdinami sklypai kad. Nr. 5520/0019:121 ir 5520/0019:120 (žemės sklypų pagrindinė naudojimo paskirtis – kita, naudojimo būdas – atskirųjų želdynų teritorijos).

2. Kaip šiuo metu yra teisiškai reglamentuojami projekte aptariami klausimai:

Sprendimas parengtas Lietuvos Respublikoje galiojančiais teisės aktais: Lietuvos Respublikos želdynų įstatymo 27 straipsnio 4 dalis numato, kad želdinių sodinimo, apsaugos, priežiūros ir tvarkymo darbams atlikti gali būti suteiktos teisės kitiems juridiniams asmenims, sudarant sutartis.

Klaipėdos rajono savivaldybės vardu sudaromų sutarčių pasirašymo tvarkos aprašo, patvirtinto Klaipėdos rajono savivaldybės tarybos 2021 m. gruodžio 23 d. sprendimu Nr. T11-330 „Dėl Klaipėdos rajono savivaldybės tarybos 2008 m. vasario 28 d. sprendimo Nr. T11-70 „Dėl Klaipėdos rajono savivaldybės vardu sudaromų sutarčių pasirašymo tvarkos aprašo patvirtinimo“ pakeitimo“, 4.6. punktu . Tvarkos aprašas numato, kad be išankstinio Savivaldybės tarybos pritarimo dėl Savivaldybės turto ar Savivaldybei priskirtos valstybinės žemės negali būti sudaromos sutartys.

Gargždų miesto bendrojo plano sprendiniai numato, kad žemės sklypuose (kad. Nr. 5520/0019:121 ir 5520/0019:120) turi būti vystomi apsauginės ir ekologinės paskirties želdynai.

3. Kokios siūlomos naujos teisinio reguliavimo nuostatos ir kokių teigiamų rezultatų laukiama:

Apželdinus teritoriją būtų įgyvendinti Gargždų miesto bendrojo plano sprendiniai ir bus sukurtas žaliasis barjeras nuo Gargždų pramoninės teritorijos.

4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:

Neigiamos pasekmės nenumatomos.

5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:

Sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:

Teisės aktų keisti ar panaikinti priėmus Savivaldybės sprendimą nereikės.

7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):

Nėra.

8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:

Nereikalingos.

9. Kiti, autoriaus nuomone, reikalingi pagrindimai, skaičiavimai ir paaiškinimai:

Nėra.

10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:

Sprendimo projektas parengtas Architektūros ir urbanistikos skyriaus, atsižvelgiant į UAB „Litana construction“ pateiktą prašymą Nr. LITCON-D-23-02 „Dėl Gargždų miesto teritorijos apželdinimo“

Architektūros ir urbanistikos skyriaus Jurgita Tamošauskienė

vyriausioji specialistė